Fjölmiðlafrumvarpið - Wikipedia, frjálsa alfræðiritið

# Fjölmiðlafrumvarpið

### Úr Wikipediu, frjálsa alfræðiritinu

Fjölmiðlafrumvarpið er nafn haft yfir eitt ákveðið frumvarp til laga á Íslandi á árinu 2004. Í frumvarpinu fólust takmarkanir á eignarhald á fjölmiðlafyrirtækjum. Þannig mátti enginn einn aðili eiga meira en 25% í fjölmiðafyrirtæki. Frumvarpið var lagt fram á Alþingi af ríkisstjórn Íslands og var samþykkt þar þrátt fyrir mikla andstöðu. Forseti Íslands, Ólafur Ragnar Grímsson, neitaði að staðfesta lögin og vísaði þeim þar með til þjóðaratkvæðagreiðslu. Þótti sú ákvörðun umdeild meðal sumra. Ríkisstjórnin kom í veg fyrir þjóðaratkvæðagreiðslu um frumvarpið (lögin) með því að fá samþykkt frumvarp, sem nam hitt úr gildi. Sá gjörningur olli líka miklum úlfaþyt.

Svokölluð fjölmiðlanefnd menntamálaráðuneytisins skilaði af sér skýrslu um eignarhald á fjölmiðlum á Íslandi í byrjun mars 2004. Eftir það voru hjólin fljót að snúast og tíðrætt frumvarp var samþykkt á Alþingi þann 24. mars 2004. Til mótmæla kom utan við skrifstofu forseta Íslands og félagasamtökin Fjölmiðlasamtökin sem stofnuð voru til mótstöðu við frumvarpið afhenti Ólafi Ragnari Grímssyni undirskriftalista 31.752 Íslendinga þar sem skorað var á hann að staðfesta ekki lögin. Annan júní ákvað hann að gera það ekki og var það í fyrsta skipti í sögu Íslands að forseti staðfesti ekki lög frá Alþingi.

## [breyta] Tengill

- Fjölmiðlafrumvarpið
- Greinargerð nefndar menntamálaráðherra um eignarhald á fjölmiðlum á Íslandi

Þessi grein sem tengist íslenskum stjórnmálum er stubbur. Þú getur hjálpað til með því að bæta við hana.
Af „http://is.wikipedia.org../../../f/j/%C3%B6/Fj%C3%B6lmi%C3%B0lafrumvarpi%C3%B0.html“

Flokkar: Stubbar sem tengjast íslenskum stjórnmálum | Íslensk stjórnmál

##### Views

- Grein
- Spjall
- Núverandi útgáfa

##### Leit